i  -'(i 


i 


) 


DISSERTATIO  PHYSIOLOGICO-MEDICAj 


INAUGURALIS, 


DE  ■  .  , 

k 

f 

A  D  I  P  E. 


/ 


( 


BiSSERTATiO  RHYSIOLOGICO-MEDICA; 

INAUGURALIS, 

D  E 

A  D  I  P  E. 

Q^U  A  M 

ANNUENTE  SUMMO  NUMINE, 

Ex  Auftoritate  Reverendi  admodum  Viri, 

D.  GULIELMI  ROBERTSON,  S.S.  T.P. 

ACADEMI  iE  EDINBURGENjE  Praefefti ; 

NEC  NON 

Ampliffimi  SENATUS  ACADEMICI  confenfu, 

Et  nobiliffimae  FACULTATIS  MEDICiE  decreto; 

Pro  GRADU  D  O  G  T  O  R  I  S, 

SUMMISQJUE  in  medicina  honoribus  ac  PRIVILEGllfe 

RITE  ET  LEGITIME  C  O  N  S  E  Q_UE  ND  I  S  ; 

Eruditorum  examini  fubjicit 

JOSEPHUS  REDHEAD, 

ANTIGUENS  IS, 

SOCIET.  NAT.  STUD.  EDIN.  PRiESES  ANNUUS 

et  socius  extraordinarius. 

Ad  diem  24.  Junii,  hora  locoque  folitis. 


EDINBUR.GI: 
Apud  BALFOUR  et  SMELLIEj 
Academiae  Typographos. 

M,DCC,LXXX1X. 


9 


MARMADUKE  TRATTLE, 

ARMIGERO, 

/ 

TUM  OB  COMPOSITUM  JUS  FASQUe  ANIMI, 

TUM  OB  PLURIMA  BENEFICIA  VERE  PATERNA® 

\  ^ 

SIBI 

■k' 

USQJJE  ADPIUC 

JUDICIO,  CONSIDERATE  CONST AN TERQJJ E 

DELATA, 

I  -  '  , 

HOC  OPUSCULUM, 

^NIMI  QJJIDEM  GP..ATI,  SUMM,$QUE  OBSERVANTIA 

TESTIMONIUM, 

OBLATUM  VOLUIT 

j 

( 

A  U  C  T  O  R, 


\ 


-fi 


■  'V,-, 


in  2020  with  funding  from 
Wellcome  Library 


•.V  ;*'■ 

f '  ' 


-r  *• 


'f- 


T-. 


r  C  ,  i- 


V 


f  , 


>» .  »-%r ^ 


4  »: 


https://archive.org/details/b31968910 


DISSERTATIO  PHYSIOLOGICO-MEDICAi 

INAUGURALIS, 

D  E 

A  D  I  P  R 


S  E  C  T.  I. 

De  Tela  Cellulofa  atque  Adipe^ 

Quid  folidum  corporis  humani  ufque 
adhuc  inter  audores  ambigitur,  Alfi 
fibras  effe  longas  abfque  fere  latitudine,  ac  rec* 
tas  5  alii  latas,  ut  longitudini  par  fere  latitudo 
fit,  et  flexuofas  contendunt* 

Jam 


A 


c  2  : 

Jam  vero,  utrocunque  modo  ea  res  fit,  inter 

plerofque  omnes  convenit,  telam  cellulofam  toto 

fuper  corpore  conftare  ex  laminis,  quas  fibrae 

ipfae  quaquaverfum  difcurrentes  conftituunt. 

Haec  quidem,-  ut  vox  ipfa  fonat,  eft  congeries 

cavernularum,  quae  ubique  fibi  invicem  patent. 

Eam  plerique  in  adipofam,  ex  ufu  nempe,  et  re- 

* 

ticulatam  dividunt  ;  nonnulli  autem  cellulofa 
pro  genere,  adipofa  et  reticulata,  pro  formis  ejuf* 
dem  uti  malunt.  Illa,  fub  communibus  inte¬ 
gumentis,  laxior  magifque  fpongiofa,  nec  non 
magis  minufve  adipe  onufia ;  haec  in  pulmoni- 
bus,  palpebris,  fcroto,  pene,  cerebro,  ad  fum- 
mam,  ubicunque  adeps  abeft,  deprehenditur. 

Tela  autem  cellulofa  non  modo  fedes  eft: 
adipis,  fed  ad  alia  quoque  munera  valet.  Inter- 
xurrens  enim  diverfos  connedit  mufculos,  fimuU 
que  facit,  ut  iidem  facilius  fuper  fe  invicem  mo- 
veantur,  neque^  coalefcant  rigidaeque  fiant ;  di- 

V  er  fas 

verfas  ejufdem  mufculi  fibras  conjungit ;  deni¬ 
que  condenfata  ad  vafa  membranafque^  nec  non 
fortafle  alias  firmiores  partes  corporis  forman¬ 
das  pertinet. 

Diu  fummi  anatomici,  ut  Winslow,  Hal- 
I.ER,  &c.  opinabantur,  adipem  in  communibus 
cellulofae  membranae  interftitiis  contineri,  ei- 
demque  multum  in  hydropicis  minuto  aquam  fuc- 

t 

cedere.  Jam  vero  fatis  conflat,  quiddam  aquae, 
in  tela  cellulofa  collegium,  poffe,  fiquidem  ca- 
vernaculae  hujus  in  fe  mutuo  patent,  libere  ex 
alia  in  aliam  partem  tranfire,  five  fua  gravitate 
partes .  in  proximas  defcendere.  Idem  quoque 
fit,  fi  oleum  pro  aqua  in  membranam  cadaveris 
reticulatam  injiciatur.  Contra  ea  autem  oleum 
in  corpore  vivo  nunquam  non  eadem  loca  oc¬ 
cupat,  nulloque  modo  ex  fuo  primo  fitu  difce- 
dere  cogitur  i  praeterea,  in  membrana,  proprie 

^  diaa 


I 

dl^a  reticulata,  hominum  vel  obefiffimorum,  ne 
guttula  quidem  olei  unquam  cernitur. 

N 

Ob  haec  quidem  aliaque  multa  clara  indicia 
D.  Hunter  plurimum  ab  anatomicis  prioribus, 
quod  ad  membranam  adipofam  attinet,  deflexit, 
fuofque  auditores  docuit,  nec  aquam  in  anafarca, 
neque  aera  in  emphyfemate,  cava  eadem,  qui¬ 
bus  oleum  conditur,  occupare.  Ubicunque  igi¬ 
tur  adeps  eft,  ibi  quoque,  ut  putavit  ille,  con¬ 
formatio  quaedam  veficularum  feu  facculorum, 
oleo  capiendo,  nec  s  . non  vaforum  eidem  fecer- 
nendo  utilium,  membranae  reticulatae  accedit 
Qua  de  caufa  oleum  haud  e  veftigio  communi¬ 
bus  interftitiis  cellulofis  conditur  ;  deinde  a  par¬ 
tibus,  quibus  noceat,  atque  intra  eas,  quibus 
profit,  cohibetur. 

Enim. 

»  » Ik-  V  l  V  '  -  '  *  '  ‘ 

f  Mcdical  Obfervations  and  Inqulries,  vol.  2.  p.  33, 

«  i»  ' 

Enimvero  ex  hac  fententia  D.  Hunter  pro¬ 
prietates  membranae  adipofae  Tatis  bene  intel- 

» 

ligi  poffunt.  Caeterum  D.  Monro,  nofter  Pro- 

■  . 

feflbr  confultiffimus  microfcopio  atque  injec- 

r 

tionibus  fubtiliflimisj  huic  rei  plus  luminis  ad-' 
hibuit,  unde  certius  aliquid  in  ea  afferri  quea* 
tur.  Ipfe  enim  hoc  invenit,  quod  adeps  in  ho- 

4 

mine  aliifque  animalibus  ubique  continetur  in 
faeculis  globofis,  quos  vafa  depingunt,  unde 
eum  fecerni  nullus  dubitat.  Eandem  porro  for¬ 
mam  deprehendit  in  medulla,  quae  quidem  quam 
plurimum  adipem  fimulat,  Eos  propter  globu¬ 
los  adeps,  per  microfeopium  nempe  infpeftus, 
inftar  margaritarum  coacervationis  videtur»  Hi 
autem  ex  ejufdem  talium  curiofiffinii  infpedti-  , 
one,  funt  perquam  minutiffimi,  quippe  quorum 
nulli  nec  fexcentefimam  unciae  partem  fuperant, 
nec  minores  odlingentefima  funt.  Denique,  per 

eorum 

^  A  defeription  of  ali  the  Burfae  Mucofae  of  the  liu- 
man  body,  p.  27. 

eorum  invifibilia  foramina,  oleum,  non  parum 
corpori  profuturum,  exfudat. 

His  de  tela  cellulofa  praepofitis,  ad  ipfum  a- 
dipem,  qui  in  illa  conditur,  tranfeundum  eft. 

Iis  autem,  quae  gignuntur  e  terra,  duplex 
ineft  oleum,  dulce  fcilicet,  quod  expreffione, 
effentiale  alterum,  quod  deftillatione  paratur. 
Duo  itidem  in  animalibus  chemici  deprehen- 

I 

dunt.  Unum,  adeps  nempe,  fevum,  pinguedo, 
axungia  nominatum,  quod  in  membrana  adi* 
pofa  fupra  di6la,  idque  purum,  continetur ;  al» 
terum,  animale  di£tum,  quod  deftillatione  ex 
ofiibus,  cornibus,  ligamentis,  partibufque  ani* 
malium  cartilaginofts  elicitur. 

I 

De  priore  tantummodo  nunc  dicendum  eft. 

^  Adeps  quidem,  quacunque  in  animalis  parte 
exfiftens,  femper  fere  fibi  conftat.  Colore  prae- 

fertim, 

fertinij  guftu,  fpiffitudine,  utique  progrediente 
aetate,  Yariat.  In  pueritia  efl:  albus,  nullius  fa- 
poris,  parumque  firmus  ;  in  adolefcentia  fpiflior 
fubflavufque  ;  in  fene6tute  et  colore,  et  fapore 
aufterior  *.  Caufa  variae  fpiffitatis  nondum  fa¬ 
tis  expedita  eft.  Difchur  autem,  quatenus  che¬ 
mia  monet,  illam  varietatem  magna  parte  fieri 
ex  fingulari  acido,  quodque  pinguedinis  ideo 
vocatur,  magis  minufve  praefenti.  Cui  quidem 
opinioni  rationis  nonnihil  ex  hoc  fuggeritur, 
quod  oleum  quidvis,  acido  nempe  concentrato 
magis  minufve  adje£to,  eodemque  acido  pingue-  ' 
dinis  dotibus  diflimillimo,  fpiffitate  ad  libitum 
variari  poteft.  Caeterum,  haec  res  magis  elu¬ 
ceret,  fi  experimento  fuiffet  collectum,  utrum 
acidum  pinguedinis,  varie  puro  oleo  animali 

I 

adjedum,  iftam  fpiffitudinem  variam,  quam  ex- 
iftere  cernimus,  facere  poflit,  necne<r 

Qwi 

/ 

*  Fourcroy  El^mens  d^Hiftoire  Naturelle  ct  de  Chi- 
iuie,  t.  4,  p.  3JI. 

Qui  vero  hancce  varietatem  ad  fingulare  aci¬ 
dum  retulerint,  notarunt  porro,  adipis  firmita¬ 
tem  effe  pro  quadam  portione  ejus  aflimilationis, 
quae  in  diverfis  animalibus  pera0:a  fuerit. 

Cuncta  quidem  animalia  aut  herbis  omnino 
vivunt,  aut  partim  iifdem,  partimque  animali¬ 
bus,  aut  animalibus  folis,  quae  ipfa  aut  omnino 
aut  partim  herbis  vefcebantur.  Atque  adeo  ob- 
fervatum  fuit,  animalibus  magna  ex  parte,  quae 
herbas  tantummodo  ruminant,  ovi  praecipue 
caproque,  adipem  firmiffimum,  iis  deinde,  quae 
et  animalibus  et  herbis  pafcuntur,  medium ;  de¬ 
nique  omnino,  carnivoris,  ut  cundlis  hujufmodi 
quadrupedibus,  pifcibus,  ac  cete  quae  habentur, 
fluidum  inefle. 

Huc  quoque  ex  chemica  analyfi  accedit,  quod 
quo  firmior  eft  adeps,  eo  plus  acidi  fui  generis 

adeft, 

adeft,  liquidumque  paululum  hujus  aliquid  ha¬ 
bere. 

C^tERUM  talia,  fatis  probabilia  quidem, 
altius  tamen  agitare,  haud  eft  hujus  loci. 

In  praefentia  enimvero,  adipe  prius  adeo 
finito,  ut  ab  aliis  dignofci  queat,  ad  ufus,  quos 
ipfe  in  corpore  vivo  praeftet,  protinus  tranfire 
convenite 

Adeps  itaque  animalium  eft  purum  blandum 
oleam,  haud  multuni  diffimile  illi,  quod  ex  iis, 
quae  gignuntur  e  terra,  exprimitur,  pariter 
ignes  recipiendi  capax,  ideoque-  accenfus  dat 
"'flammam  fumumque  5  aqua  folvi  nequit ;  aliud 
denique  in  aliis  animalibus,  atque  etiam  in  aliis 
eorundem  partibus  exliftit. 


B 


SECT. 

S  E  C  T.  II. 

De  Adipis  Ufu, 


\ 

.  Adeps  quidem  tot  omnium  finguloTum  ani¬ 
malium  partibus  innafcitur,  ut  jure  fanitatis 
plurimum  referre  videatur.  Atque  etiam,  pro¬ 
priis  ejus  rite  animadverfis,  fatis  conflat,  utilem 

multimodis  nufquam  non  effe. 

» 

In  primis  autem  mobilitates  tuetur,  fibras 
nempe  mufculorum  rigefeendo  prohibens ;  vi¬ 
cinos  mufculos  inter  fe  aptiores,  alium  alii  ob- 
fequentiorem  reddit,  itaque  incommoda  fri£li- 
one  oritura  diminuit.  Quapropter  non  folum 
vicinos  inter  mufculos  exiflit,  fed  quoque  fibras 
eorundem  vel  minutiffimas  lubricat.  Quin  ©t 
cohaerentia  hoc  modo  arcetur  ;  aliter  enim  illi 

fibi 

fibi  ipfij  cuti,  nec  non  periofteo  adhaererent, 
atque  ita  membrum  motu  omni  vacaret.  Quod 
cum  ipfa  evidentia  oftendit,  exemplis  nil  opus 


In  'abdomine  idem  fit  per  omentum  minus 
atque  appendices  epiploicas ;  praecipue  vero  per 
majus  omentum,  quod  fuo  oleo  inteftina  aflidue 
inungit,  iifque  facile  praeftat  motum.  Si  quo 
cafu  illud  perierit,  aut  oleo  fibi  proprio  ex  nu¬ 
tritu  deficiente  privatum  fit,  tum  haec  faepenu- 
mero  fibi,  alia  aliis,  et  peritonaeo  adhaerent ; 
imo  etiam  eunda  abdominis  vifcera  itidem  affi¬ 
ciuntur,  unde  adionibus  fuis  nocetur,  malaque 
graviffima  fubeunt. 


Ut  adeps,  quo  magis  necefiarius,  eo  copio- 
fior  partibus  aliis  adeft,  fic  aliis  omnino  abeft, 
quas  nimirum  vel  fuo  pondere  laederet,  vel  hu¬ 
more  obrueret,  vel  fenfu  orbaret.  Hinc  cere¬ 
brum. 

brum,  pulmones,  penis,  fcrotiim,  eo  penitus  ca¬ 
rent  ;  nec  non  labia  et  palpebrae,  quippe  quae 
tenui  duntaxat  aquofo  humore,  e  vafis  exhalan¬ 
tibus  elFufo,  humedentur. 

Idem,  intervalla  occupans,  multum  formae 
conducit ;  cavis  fcilicet,  inter  mulculos  praefer- 
tim,  quae  vifus  offendant,  repletis,  eminentiam 
exhibet  venuftam ;  id  quod  ex  genis,  lenta 
febre  lapfis,  atque  illis,  quae  fanitate  niteant, 
manifeftum  efl.  (^in  et  coloris  candorem 
auget,  unde  partes  iftae,  quibus  plurimus  fii« 
befl,  maxime  omnium  albicant. 

Deinde,  in  quibufdam  partibus,  pulvinar 
quafi,  preffum  a  mufculis,  ut  Glutaeis  inter  fe- 
dendum,  depellit  ^ ;  itemque  eo,  tanquam  cor- 

tice,  renes  ambiuntur,  unde  firmitas  illis  ac- 

\ 

cedit. 

Hunc 

f  WInfiow,  Expofition  Anatomique,  6cc.  T.  3.  p.  60, 

Hunc  denique,  ex  tela  cellulofa  abforptum, 

♦ 

{anguini  reddi  certum  eft.  Multis  fane  in 
morbis  una  cum  excrementis  dejicitur,  et  non« 
nunquam  tam  cito  abforbetur,  uti  plethora, 
atque  etiam  diruptio  vaforum  fanguinem  ve« 
hentium  iurequantur"*^. 

Enimvero  ficut  lympha  continenter  vafis 
exhalantibus  effunditur,  atque  ofEcio  fuo,  lu¬ 
bricandi  fcilicet,  perado,  hauritur ;  item  adeps 
affidue  fecernitur  abforbeturque.  Quod  quidem, 
ut  mihi  videtur,  natura  comparatum  eft;  ita 
tamen,  ut,  tanquam  caetera,  aliis  aliifque  cafi« 
bus  pateat. 

Argumenta  vero  gravia  in  promptu  funt, 
quibus  affidua  adipis  renovatio  doceatur ;  cum 

autem  res,  utpote  per  fe  ipfa  nec  analogiae  ab- 
fona,  nec  improbabilis,  facile  contemplantibus 
*  in 


f  Van  Swleten. 

in  mentem  incidat  et  tanquam  occurrat,  eam 
fcrupulofius,  quam  inftituto  fortaffis  conveniret 
operi,  tradtare  non  expedit. 

Nunc  ea,  quae  per  eundem  reforptum  fiant, 
jnemorare  convenit. 

<  D.  CuLLEN,  vir  fagacis  animi,  de  hac  re 
differens,  exiflimat,  humida  acriora  folito  in¬ 
didem  leniri.  Cancro  nimirum,  fyphilide,  fcor- 
buto,  atque  aliis,  quae  humida  acriora  reddere 
videntur,  nunquam  non  adeft  macies,  quam 
ipfe  oleo,  propter  acrimoniam  fubftantem  re- 
forpto,  tribuendam  effe  putat 

^  Neque  etiam  abhorret  vero,  quin  adeps, 
poftquam  abforptus  ac  fanguini  redditus  fuerit, 
tum  huic  ipfi  affimuletur,  et  gluten  denique 
fiat,  unde  firmioribus  partibus,  quibus  naturali¬ 
ter 

*  Firft  Lines  of  the  Pradice  of  Phyfic. 

ter  femper  aliqua  decedunt,  fupplementi  non¬ 
nihil  accedat.  Quae  quidem  opinio  eft  perve* 
tufla,  atque  ex  animalium  obfervatione,  quae 
diutius  fine  cibo  hibernant,  primum  hominibus 
in  mentem  veniffe  videtur.  De  hac  autem  re 
quidam  haud  mediocres  hodie  ufque  ambigunt. 
D.  Haller  ipfe  nihil  pro  certo  affirmat,  talia 
tamen  opponit  :  Nam  et  animalia,  quae 

hiemem  inter  fomnos  tranfigunt,  nihil  de  alvo 
egerunt,  vix  perfpirant  quidquam,  denique  cir¬ 
culatione  fanguinis  ita  funt  modica,  ut  penitus 
frigeant.- - Si  vero  nihil  confumunt,  non  vi¬ 

detur  neceffe,  ut  reparent.— Et  in  fomno 
adeps  adeo  non  videtur  confumi  ut  augeatur*/' 
Piget  fane  deinceps  legiffe,  Neque  fatis  cer¬ 
tum  eft  animalia  macra  ex  hibernaculis  pro¬ 
dire,  in  quibus  latuerunt namque  hoc  ipfum 
ita  fefe  habere  omnino,  nemini  rerum  naturae 
curiofo  nunc  non  fatis  certum  eft. 

Jam 

/ 

*  Elementa  Phyfiologiae,  Tom.  I.  p.  48, 

Jam  vero  mediocris  notatio  hibernantium 

« 

ifta  objefta  fatis  fuperque,  ut  mihi  videtur,  di¬ 
luere  fufEciet. 

Aliqua  hibernis  fe  menfibus  condentium 
haud  torpent ;  iis  certe  naturales  a£liones  pene 
eaedem  remanent ;  ideoque  humores  circum- 
adi  affidue  minuuntur.  Quomodo  hi,  nifi  adipe 
abforpto,  redintegrentur,  ne  cogitari  quidem 
poteft  5  namque  omnia  ifta  animalia  ex  hibernis 
macra  admodum  procedunt.  Sola  autem  tela 
cellulofa  jacturam  patitur,  adeps  folus  deftdera- 
tur  ;  firmiores  contra  partes  eaedem  funt,  quae 
ante  famem  fuerunt,  id  quod  neutiquam  acci-, 
dere  poteft,  nifi  afliduum  harum  quoque  detri¬ 
mentum  quodammodo  refarciatur. 

Buffon  de  urfo  ita  loquitur,  II  s’y  retire 
**  tout  feul,  y  palTe  une  partie  de  Thiver  fans 

provifions,  fans  en  fortir  pendant  plufieurs 

femaines. 


/ 

femalnes.  Cependant  il  n’eft  point  engourdi 
ni  prive  de  fentiment  comme  le  loir  ou  Ia 
marmotte  ;  mais  comme  il  eft  naturellement 
gras,  et  qu’il  Feft  excefllvement  fur  la  fin  de 
Tautomne,  tems  auquel  il  fe  recelle,  cette 
abondance  de  graiffe  lui  fait  fupporter  Tab- 
flinence,  et  il  ne  fort  de  fa  bauge  que  lorf- 
qu’il  fe  lent  affame 

Tempus  vero,  per  quod  hoc  animal  line  cibo 
latere  poteft,  ut  opinio  mea  fert,  pro  portione 
fui  adipis  eft  5  nam  fimul  atque  is  omnino  con- 
fumptus  fit,  quod  fere  fit  quadraginta  circiter 
diebus,  ftatim  improba  ventris  exadum  rabie, 
devoratum  exit ;  imo  etiam,  fi  hiems  fuerit  adeo 
iniqua,  uti  cibum  folitum  invenire  nequeat,  au¬ 
det  in  fedes  hominum  ac  domicilia  irruere  *  ! 
<^in  et  urfa  latens,  non  modo  non  ipfa  patiens 

C  inediam 

*  Hlftoire  Naturelle,  tom.  8.  pag.  254. 

•1 . 

t  Hidoire  de  la  Louifiane* 


/ 

Inediam  vivit,  fed  fuos  quoque  foetus,  nunquam 
alio  tempore  natos,  uberibus  alit 

Porro  autem,  cum  credere  par  fit,  nullum 
animal  penitus  adftridum  gelu  unquam  recipere 
fuam  vitalitatem,  jure  cogitur,  naturales  adio- 
nes,  etfi  perquam  debiles,  ut  patet  ex  humori¬ 
bus  lentifTirne  circumactis,  at  aliquo  tamen  mo¬ 
do  vel  in  iftis,  quae  torpeant,  iifque  procedere. 
^His  igitur  jadura  humorum,  itemque  adipis, 
accidat,  tempore  certo,  tanto  minor,  quam  in 
fupra  memoratis,  quanto  magis  cedatur,  neceffe 
elf.  Hinc  mus  Marmotta  apud  Linn^um,  qui 
hujus  generis  cenfetur,  inediam  tolerat  feme- 
flrem,  adipe  interea  fenfim  et  pedetentim  eva-  - 
nefcente,  donec  tandem  quam  macilentus  pro¬ 
repit  f .  Caeterum  hoc  in  univerfum  de  hujuf- 
modi  animalibus  dicere  licebit,  quod,  quo  bre¬ 
vius 

f  Buftbn  HIfloIre  Naturelle,  tom.  8.  p.  255. 

•j-  Ibid.  pag.  204. 

vius  abftlnent^  eo  minus  macra  ex  latibulis  eva¬ 
dunt. 

Quod  in  fomno  adeps  adeo  non  videtur 
confumi,  ut  augeatur/’  verum  efl ;  aft  tale 
quid  fieri  poflcj  nifi  cibo  aflumpto^  unde  chylus 
'  fuppleatur,  a  ratione  abhorret.  Efl:  autem,  ubi 
fanguis  plus  minufve  adipis,  pro  ingeftorum  fci- 
iicet  natura  copiaque,  praeftat.  Sed  de  hoc 
poftea.  In  praefentia,  illud  fubjicere  fat  efl:^ 
quod  vix  aut  ne  vix  quidem  concipi  potefl,  quo¬ 
modo  animal,  perdiuturnam  inter  inediam,  facili 
etiam  fomno  juvante,  pinguefcere  queat. 

Aristoteles  quidem  ipfe  inquit,  glires  fuis 

I 

in  hibernis  obefiffimos  fieri,  eofque  plus  nutri* 
menti  ex  fomno,  quam  cibo  trahere ;  quicum 
concinit  Martialis, 

Tota  mihi  dormitur  hiems^  et  pinguior  ilh 
«c  fum-i  quQ  ?ne  ni!  nifi  fomnus  alitJ* 

Itans 


i 

/  It  AN  E  vero  ambo  ?  Sed  Buffon, 
mftar,  audiamus,  Le  fait  non  feulement  n’eft 
pas  vrai,  mais  la  fuppofition  m6me  du  fait 
n’efl:  pas  poflible.  Le  loir  engourdi  pendant 
quatre  ou  cinq  mois  ne  pourroit  s^engraifler 

que  de  Pair  qu’il  refpire  Accordons  fi  Ton 

\ 

veut  (et  c’eft  beaucoup  trop  accorder)  qu’une 
partie  de  cet  air  fe  tourne  en  nourriture,  en 
“  refultera-tdl  une  augmentation  fi  confid€ra- 
ble  ?  Cette  nourriture  fi  legere  pourra*t*elle 
meme  fuffire  a  la  deperdition  continuelle  qui 
“  fe  fait  par  la  tranfpiration  ?  Ce  qui  a  pfi" 
faire  tomber  Aristote  dans  cette  erreur, 
c’efl:  qu’en  Grece,  ou  les  hivers  font  tempe^ 
res,  les  loirs  ne  dorment  pas  continuelle- 
ment,  et  que  prenant  de  la  nourriture,  peut- 
etre  abondamment,  toufes  les  fois  que  la- 
chaleur  les  ranime,  il  les  aura  trouves  tres 
gras,  quoiqu’  engourdis 

Iw 

» 

*  Hlftoire  Naturelle,  tora.  8,  p.  16-2- 


IW  America  fepteiitrionaii,  Caftor  Fiber  m  Iii- 

fi'  >  .  , 

bernam  latebram  id  ex  Viburno  dentato,  Spi^ 

A 

raea  opulifolia,  ^^opulo  tremula,  iiec  non  Taca- 
mahaca,  quod  vi£tui  fufficiat,  feclm  portat 

Sf  aliud  hujufmodi  exemplum,  quod  fcilicet 
animalia  quaedam  aliquamdiu  fuo  adipe  folo 
vivere  docet,  defideraretur,  teftudo  Mydas  Lin- 
KiEi  accedere  poteft.  Hic  'quidem  quad rupes 
tardigrada,  in  loco  etiam  fibi  alieno,  mirabilem 
line  cibo  per  temporis  longinquitatem  hofpea 
vitam  trahit.  In  ea  demum  fame  enefta  ac  pro¬ 
tinus  incifa  nihil  omnino  olei  apparet. 

Tali  vero  adipis  ufu  in  his  animalibus  ob» 

I 

fervato,  haud  improbabile  videtur,  eundem  ab- 
forptum,  utpote  qui  raro  admodum  in  fanguinis 
congerie  deprehenditur,  vel  in  corpore  humano, 

minime 

,  / 

Hoc  notitiae  ingeniofo  amico  B.  S.  Barton, .  Fliila- 
delphienfi,  gratus  acceptum  refero. 

minime  quidem  tantae  inediae  patienti,  quan- 
dam  tamen'  affimulationem  fubire  eique  fano 
nutrimenti  aliquid  item  conferre,  quemadmo¬ 
dum  hibernantia  folus  fuftentat. 

/  • 

"  S  E  C  T. 

\ 

*  The  oil  of  the  adlpofe  membrane  is  frequently,  and 
perhaps  neceflarily  reabforbed,  and  feems  to  be,  befides 
the  lymph,  the  only  reabforbed  matter  which  entcrs 
again  into  the  mixture  of  the  animal  fluid.— 

Jiology,  CCLXXiii.  -  ’ 

Adeps,  qui  telae  cellulofae  ineft,  aliis  in  ani« 

malibus,  atque  etiam  in  iifdem  alias  maxime 

variatur.  Hoc  quidem  fit  ex  .caufis,  quae  ejus 

fecretionem  atque  abforptionem  ferius  ocius  in- 

% 

aequalia  praeftant.  Quae  autem  fit  vis  illarum, 
necnon  quomodo  eadem  exerceatur,  nunc  quae¬ 
rendum  eft. 

Locus,  utpote  qui  huc  pertinet,  memorari 
debet.  Quaecunque  a  terra  ftirpibus  continen¬ 
tur,  atque  animalium  pleraque  inter  certos  dun- 
taxat  fines  arte  naturae  vivunt  et  vigent ;  aft 
cum  homine  melius,  id  quod  audior  eximius 
praeclare  dixit,  adlum  eft  :  He  reigns  with 

the 

the  Iion  and  the  tiger  under  the  equatorial 
heats  of  the  fun,  or  he  affociates  with  the 
bear  and  the  rain-deer  beyond  the  polar  fy« 
ftem  Si-  in  partibus  adeo  inter  fe  con- 
trariis  fitus  ipfe  tam  figillatim  quam  generatim 
valeret,  tum  efFedlus  ejus  proprie  notare  in 

promptu  eflfet.  Sed  hic,  ut  Poeta  canit, 

■>- 

the  univerfal  caufe 

A£ls  ngt  by  pariialy  hut  by  gen^ral  laws*^ 

> 

f 

Jam  vero  calorem  et  frigus,  corpus  huma¬ 
num  afficientia,  per  fe,  aliis  remotis,  in  univer¬ 
sum  aeftimanti,  ut  nempe  fecretio  adipis  inde 
colligatur,  affirmare  licebit,  homines  plerumque 
hoc  magis,  quam  illo  pinguefcere.  Cum  autem 
ipfum  pinguefcere  magna  ex  parte  quoque  cui¬ 
vis  animali  tum  ex  cibo,  tum  ex  vitae  genere, 

eveniat, 

t 

*  Fergufon*s  ElTay  on  the  Hiftory  of  CiviI  Society, 
f.  1S2. 

eveniat,  neceffe  eft  res  illa  apud  homines,  quo¬ 
niam  haec  apud  eos  varia  maximeque  diverfa 
funt,  faepe  aliter  aliterque  fefe  habeat. 

« 

Quod  ad  genus  humanum  pertinet,  elFeftus 
hicce  forfitan  inter  homines  horridos  atque  in- 

t 

cultos,  utpote  omnium  minime  in  vitae  genere 
varios,  manifeftius  deprehendi  poteft.  De  tali 
quidem  natione  unus  eft  inftar  omnium ;  nam¬ 
que  venatione  vel  pifcatu  ufque  quam  laboriofe 
yiyitur. 

I 

In  caeteris  autem  animalibus  regio  multo, 
plus  poteft  polletque.  Certe, inquit  Hal« 
LER,  “  in  rigidiflimo  frigore  oceani  borealis 
omnes  pifces,  cetus,  phoca,  aves  denique, 
plurimo  fubcutaneo  oleofo  adipe  muniun- 
tur 

.  I 

^  Frigus 


^  Elementa  Phyriologlae,  tom.  i.  c.  i.  J  4. 


Frigus  quidem  corpus,  ut  in  regionibus  ge¬ 
lidis,  adurens,  torporis  quid  nervofo  generi  fa- 
ceflit,  adeoque  hoc  minus  flimulis  obnoxium 
praedat ;  unde  humores  fua  per  vafa  lentius 
moventur  ;  exhalatio  per  cutem  fit  minor  ;  fu- 
dorque,  qualis  in  locis  calidis  faepius  manare 
folet,  omnino  coercetur.  Quanquam  vero  haec  . 
in  feptentrionibus  femper  non  paulum  aliquid 
varietatis  adipi  concilient,  attamen  ea  per  fe  fola 
pfque  adeo  valere  nullus  affirmarim. 

C-®TERUM,  omiffis  in  praefentia  variis  ciba¬ 
riorum,  quae  haud  eadem  in  calidis  ac  frigidis 
locis  effe  neceffe  eft,  proprietatibus,  dixiffe  fuf- 
ficiet,  animalia,  quo  propius  ardoum  auftri- 
numve  polos  educantur,  eo  magis  carne  vivere ; 
ideoque  procuidubio  aliqua  faltem  ex  parte  fuam 
cuique  pinguetudinem  effici. 

I 

Quies  quoque  ad  creandum  adipem  in  tek 
cellulofa  multum  confert,  certoqile  certius  efl^ 
nullum  animal  vehementem  inter  exercitationenl 
pinguefcere  pofle.  Hinc  faginationis  ergo  va¬ 
gandi  facultas  in  primis  negattir.  Pernicibus 
femper  fere  minus  adipis  eft,  quam  ignaviori¬ 
bus.  Cujus  quidem  rei  glis  et  feiurus,  ambd 
eodem  ipfo  cibo  utentibus,  documento  funt. 
Hic  enim,  quippe  adluofus,  macer  5  ille  veroj 
utpote  fomniculofus,  nunquam  non  obefilFimus 
eft. 

Infantes,  quamdiu  mufculis  raro  admodiinl 

\ 

utuntur,  multumque 'dormiunt,  plerumque  funt 
nitidi ;  aft  a  quarto  anno,  quo  fibrae  nimirum 
robuftiores  faepius  moventur,  haec  corporis  ha¬ 
bitudo  paulatim  minuitur.  Foeminae,  quippe 
/ 

miniis  aduofae,  fibrafque  habentes  remiffiores, 
quam  viri,  femper  pinguiores  funt.  Operarii 
militefve,  dum  fua  quifque  arte  exerceantur, 

xvix 

vix  unquam  pinguefcunt :  Valido  labore  vic» 

tum  parantes  homines  pingui  fudore  rigida 

% 

indufia  habent,  urinamque  emingunt  ruber- 

rimam ;  nec  pinguefcunt  facile,  licet  voraces 

etiam  fuerint 

Homo  ferus  et  agreflis,  qui  quotidie  faltus 
peragrando  vidum  quaeritat,  nunquam  tali  adi¬ 
pis  mole  laborat,  qualis  faepe  eos,  praefertim  in¬ 
ter  urbanos,  opprimat,  qui,  dediti  ventri  atque 
fomno,  fecordia  atque  defidia  vitam  tranfigunt. 

Quies  autem  ad  creandum  adipem  bifariam 
confert ;  namque  fimul  et  ad  eum  fecernendum 
juvat,  fimul  et,  quo  minus  abforbeatur,  com¬ 
mode  facit. 

Hodie  fere  omnibus  placet,  aliquid  alimenti 
affimulati  in  eorum  locum,  quae  de  partibus 

firmioribus 

*  V.  Swiet,  Comment.  §  icio. 


i 

firmioribus  decefferint,  fubire ;  verique  fimile 
eft,  reliqui  multum  fieri  adipem,  qui  in  tela  cel- 
iulofa  ad  ufus  fupra  didos  condatur.  Quicquid 
igitur  diffipadonem  nutrimenti  coercet,  idem 
fane,  poftea  nempe  fuum  partibus  firmioribus 
proprium  accefferit,  plus  adipis  nomine  abden¬ 
dum  praedabit.  Mufculi  quidem,  quiefcente 
corpore,  parum  intenduntur,  atque  alia,  quae 
curfum  humorum  impellunt,  fua  aftione  cef- 
fant ;  unde  hi  tardius  per  vafa  fibi  propria  cir¬ 
cumaguntur.  Quae  cum  ita  fint,  minus  de 
partibus  firmioribus  decedit,  atque  adeo  minus 
iifdem  accedere  necefTe  eft.  Porro,  experimento 
verifimile  deprehenditur,  nutrimenti  aliquid  per 
invifibilia  foramina  perpetim  emanare.  PIoc 
vero  ipfum  per  quietem,  humoribus  nimirum 
lentiflime  circumlatis,  efl  perpauxillum  modo  ; 
unde  in  promptu  videre  eft,  quomodo  plus  in¬ 
terea  in  adipem  abeat. 


Quies 

Quies  deinde,  quo  minus  adipis  abforbeatur, 
commode  facit.  Licet  enim  adeps  jugiter  quo¬ 
dammodo,  tamen  alias  aliter,  abforbetur ;  id 
quod,  uti  fupra  de  eodem  fecernendo  didum 
'eft,  videtur  magna  ex  parte  adione  fibrarum 
mufculorum,  ideoque  vario  humorum  circum- 
adorum  gradu  pendere  ;  cum  eo  tamen,  ut  quo 
*  lentius  hi  moveantur,  eo  tardius  illud  quoque 
procedat*  Quod  quidem  ex  animalibus'  hiber¬ 
nantibus  fupra  memoratis  liquido  fatis  difci  po- 
teft.  Caeterum  duo  illa  eandem  rem  inculcare 
videntur* 

Lacerta  Crocodilus  Americanus,  in  hiber¬ 
na  difcedens,  devorat  unum  et  alterum  nodos 

arboris,  quae  Pinus  Abies  a  Linn^o  vocatur. 
Hi  autem  adiones  univerfas  tuentur,  quippe 
qui  continenter  ftimulent  nervos  flomachi,  qui- 
cum  unicuique  corporis  parti  quoddam  confor- 
tium  eft.  Motus  enimvero  concitatior,  atque 

adeo 

adeo  imminutio  humorum  circumadorum,  inde 
effe£la,  caufae  funt,  quamobrem  animal  hocce 
offa  atque  pellis  totum  prodit. 

Ursus  itidem  prodit,  quod  ei  fit,  veluti  cro- 
codild,  ex  aliquo  naturae  inflindu.  Etenim 
ipfe  quoque,  in  hiberna  difcedens,  devorat 
plantam,  Dracontium  Foetidum  apud  Lin« 
N^UM,  in  America  feptentrionali  indigenam, 
acrimonia  omnino  tanta,  quae  alias  licet  ad¬ 
modum  nocitura,  per  hiemem  tamen,  ftimulan- 

* 

do  fcilicet,  vitam,  pigram  illam  quidem,  fed  vi¬ 
talem,  retinet  producitque*. 

Huc  quoque  fomnus  multus  accedere  poteft* 
Cum  autem  iile  eodem  fere  modo  agat,  ac 
quies,  cujus  plerumque  magna  pars  eft,  fupra 
memorata  repetere  haud  convenit.  Caeteruni 

illud 

*  Quae,  notabilia  prorfus,  idem  B.  S.  Barton  meciim 
benigne  communicavit. 


:  32  ] 

f 

illud  notare  lubet,  quod  omnino,  mufcuHs 
nempe  multum  admodum  per  eum  remiffis, 
atque  ambitu  humorum  lentiffimo,  omnium 
quam  maxime  valet. 

Hinc  facile  intelligitur,  obefitatem  magna 
ex  parte  vita  quieta  et  otiofa  oriri,  raroque 
ejufmodi  vitium  exiftere,  quin  ad  eandem, 
unam  quafi  ex  principibus  caufis,  excitantes 
quae  audiunt,  referri  debeat.  Iftam  vero  per 
fe  ad  hoc  rei  fufficere  perpetuum  non  efl: ;  ex¬ 
ercitatio  enim  infuper  quodam  plerumque 
modo  neceflaria  eft.  Quod  Celsus  olim  dixit, 
“  Implet  autem  corpus  modica  exercitatio,  fre- 

quentior  quies 

Natura  quidem  ipfa,  quo  fcilicet  corpus 
ali,  ejufque  adiones  rite  confervari  queant,  tam 
hominem,  quam  caetera  animalia  commonet, 

quandocunque 

5  L.  I.  cap.  3. 

quaiidocunque  cibus  potioqiie  defiderentiin 

Haec  autem,  in  ftomachum  delata,  eam  in- 

*> 

didem  requirunt  mutationem^  qua  chylus  ido¬ 
neus  fuppetat.  Quodcunque  igitur  vires  fto- 
machi  debilitet  frangatve,  id  fore,  ferius  ocius, 
maciei  univerfo  corpori  neceffe  eft. 

Jam  vero  tam  fibrae  ftomachi,  corpore  omni¬ 
no  inexercitato,  quam  aliarum  partium,  remit¬ 
tuntur,  demumque  vi  fibi  propria  privantur. 
Humor,  concodioni  inferviens,  nimium  parce 
fecernitur,  atque  is  ipfe  forfitan,  flomacho  nunc 
imbecillo,  parum  ad  ea,  quae  affumuntur,  di- 
gerenda  accommodatus  eft 

> 

Nonnihil  hujufmodi  imbecillitatis  accidit 
omnibus  pene  cupidis  literarum,  iifve,  quos 
opera  fedentaria  ab  exercitatione  probibeti 
Hi  plerumque  cibum  tantummodo  quam  fa- 

E  cillimum 

*  Culleu  Firfl  Lines  of  the  Pradice  of  PhyfiCs 
MCXCV. 

cillimum  leniflimumque  concoquere  polTunt, 
Conco£lio  porro  femper  tarda  eft,  fibrae¬ 
que  ftomachi  remiflae  etiam  condimentis 
ftimulantibus  indigent.  Contra  autem  nihil 

magis,  quam  exercitatio,  prodefi:  ftomacho. 

* 

Hinc  duri  agreftes,  quippe  quorum  ventri¬ 
culis  affatim  humoris  fui  femper  ineff,  ci¬ 
bum  non  cito  folum,  fed  eum  quoque  ipfum 
operofiflimum  vilifiimumque  facile  conficiunt» 

I 

'  Deinde,  quaecunque  affumuntur,  in  ventri^ 
culo  remanent,  donec  adionem  fucci,  gajlrkum. 
quem  vocant,  experiuntur.  Qua  quidem  re 
perada,  pulpa,  inde  effeda,  protinus  in  duo¬ 
denum  depellitur,  ut  cum  bile  infuper  et  fucco, 
pancreaticus  qui  audit,  commixta  chylum  deni¬ 
que  praebeat.  At  enimvero  haec  cibi  depulfio- 
ftomacho  ipfi  tum  aftringenti  fe,  tum  relaxanti, 
nec  non  diaphragmati  defcendenti,  et  preffui 
snufculorum  abdominis  debetur.  His  itaque 

deficientibus,. 


i 

deficientibus,  id  quod  fiat  ex  fpiritu  rarius  ex¬ 
ercitatione  moto  neceffe  eft,  cibus  in  ventriculo 
diutius  remoratur,  idemque,  fucco  idoneo  ab- 
fente,  corrumpitur  ;  unde  mala  innumera,  quae 

« 

homines  labore  afliduo  et  quotidiano  afiueti 
nefciunt,  oboriuntur. 

Fortasse  obiter  notari  debet,  quod  aliquot 
Teperiuntur,  quibus  ftomachus,  nulla  omnino 
.exercitatione  juvante,  imo  etiam  nonnullis,  quae 
raox  dicentur,  obftantibus,  fuis  tamen  muniis 
lite  peragendis  valeat.  Certe  autem  ratio  in- 
gefti  atque  excreti  hinc  adeo  non  conftabit,  ut 
plerumque  corpulentia  haud  parva,  nec  non  in¬ 
dicia  morbi,  ,  poflea  fub  nomine  Polyiarcia 
notandi,  oriantur  necefie  fit. 

Ipsius  quidem  animi  tranquillitas  huc  tan¬ 
tum,  quantum  ex  prioribus  unum  quodvis, 
confert.  Enimvero  ea  efl:  inter  animum  et  cor- 

pus 


/ 

pus  confortio,  ut  vix  queat  concipi,  quin  alte¬ 
rum  aflidue  ab  altero  aliter  aliterque  afficiatur. 
Cujus  rei  caufas  philofophi  expediant ;  in  prae- 
fentia  vis  ejus  obfervatur  duntaxat,  quatenus  fit 
hujus  loci.  Corpulentia  fane  femper  fere  tran- 
quiiiiffimum  animum,  amantem  pacis,  placendi 
fludiofum,  fugitantem  litium,  teftatur.  Saave- 
DRA,  audor  graphicus,  et  quantivis  pretii,  dixit, 
hombre  que  por  fer  muy  gordo  era  muy' 
pacifico  Anglus  quoque  poeta,  condus 

promus  ille  rerum  omnium,  hominem  homini 
declarantium,  cecinit : 

i.  . 

Lef  me  have  men  about  77ie  thai  are  fat 

I 

Sleek  Joeaded  men^  and  fuch  as  Jleep  a-nlghts  ; 
Tond  Cassius  has  a  lean  and  hungry  look^ 

“  U.e  thinks  too  much — — — 

.  Such  men  as  he  be  never  at  hearfs  eafe\d^' 

Motus 

EI  ingenlofo  hidalgo  Don  Quixote,  Part  i,  cap.  2. 
f  Shakefp.  Jiil.  Caef.  A.  i.  S.  4. 

Motus  vero  animi  jure,  prout  corpus  affici- 
ant,  vel  excitantes,  vel  deprimentes  nominan- 
tur.  Priores  quidem,  dummodo  fmt  violenti 
ac  frequentes,  obefitati  obftant  atque  officiunt, 
quippe  qui,  id  quod  jam  didum  eft,  toties 
genus  nervofum  exftimulent,  fanguinifque  cir¬ 
cuitum  adaugeant.  ^  Pofteriores  humanam  com¬ 
pagem  labefaciunt,  itaque  adiones  praecipue 
omnium  ad  falutem  neceflarias  imminuunt,  un¬ 
de  macies  fedet  in  copore  toto,  (^antum  vero 
hi  ftomacho  praefertim  noceant,  quis  non  ob- 
fervet  quotidiano  experimento  ?  Infradio,  verbi 
caufa,  et  demiffio  animi  melancholici  nobis 
femper  indiciis  inertis  flomachi  cruditatifque 
comitata  obverfatur.  Caeterum  omnis  cogita¬ 
tio  inquieta  et  negotiofa,  nodurnaque  vigilia, 
itidem  male  habent.  Contra  ea  autem  ho¬ 
mines,  qui  a  cogitationum  intentione  vacent, 
femper  bene  concoquunt,  atque  obeli  quodam- 

'  :  modo 

modo  faepe  exfiftunt.  Quis  omnino  nefcit  tri¬ 
tum  vetuftate  proverbium,  Boeotica  Sus’^?^^ 

i 

Hoc  denique  fubjungere  liceatjquod  differentia 

ejufmodi  inter  frigidae  calidaeque  regionum  ineo- 

laSjpartim  certe  ex  ipfo  coelo,  animum  rnorefque 

eorundem  aliter  atque  aliter  afficiente,  oriri 

poteft.  Nervofum  fane  genus  in  calidis  locis. 

facile  irritatur ;  unde  motus  animorum,  cum 
« 

frequentes,  tum  etiam  violenti,  quales  nun¬ 
quam  foie  fub  incerto  fentiuntur. 

Castrationem  praeterea  implere  corpus  paf- 
fun  creditur ;  de  modo  autem  parum  conflat» 

Dicitur  quidem,  id  fanguinis,  in  quo  aliquid 

/» 

alimenti  ell,  quodque  antea  ad  virile  femen 
conficiendum  fecernendumve  convehi  folebat, 

nunc 

^  “  Athenis  tenue  coelum,  ex  quo  acutiores  etiam,  pu¬ 
tantur  Attici ;  CrafTum  Thebis,  itaque  pingues  Theba¬ 
ni.*’  Cicero  de  Fato,  c.  4. 

nunc  aliorfum  deferri,  itaque  adipem  neceffaria 
adaugeri,  Hancce  rationem  nec  affirmare,  nec 
refellere,  in  animo  eft.  Verum  fanguis,  qui 
per  fpermaticas  arterias,  perexiguus  certe  ipfe, 
tum  ob  harum  anguftias,  tum  ob  fui  motus 
tarditatem,  perfluit,  tale  quid  efficiendo  omnino 
impar  effie  videaturv.  Irritatio  utique,  humoris 
genitalis  comes,  jam  remota,  magis  ad  rem  ex¬ 
pediendam,  ut  mihi  videtur,  pertinet ;  neque 
enim  in  medicorum  monumentk  exempla  de^ 
funt,  quae  teflientur,  hancce  irritationem  ali¬ 
quando  evadere  tantam,  quae  et  viris,  et  aliis 
maribus,  nervorum  diftentiones,  atque  etiam 
ipfam  mortem,  intuleritr 

Frequens  denique  fanguinis  miffio,  aliaeque 
exinanitiones,  fiquidem  corporis  compaginem 
folvunt,  cordi  atque'  arteriis  ftimulum  fubtra- 
hunt,  ad  creandum  adipem  juvare  putantur 
id  profedo  ipfum,  quod  omnes  pecuarii  macel- 

lariique^- 


t 

'larlique  callentes,  ad  fuum  quaeflum,  experti 
norunt. 

( 

Postremo,  adeps  in  tela  cellulofa  multum 
'  ex  fanguinis  conditione,  magis  minufve  ei  fecer- 
nendo  idonea,  pendet ;  atque  haec  quidem  ipfa 
fanguinis  conditio  natura  copiaque  alimenti,  ut 
fupra  didum  fuit,  oriatur  necelfe  efl. 

\ 

Jam  vero,  quae  omnium  fingulorum  ciborum 
”  potionumve,  quibus  utimur,  natura  ac  proprie- 

♦4 

tas  fit,  quis  in  hoc  tranfcurfu  tam  arftati  operis 
exprimere  audeat  ?  Hic  locus  igitur  perquam 
breviter  ftringendus  eft. 

Omnia  animalia,  nec  non  quaecunque  e  ter« 
'  ra  gignuntur,  praeter  alia  oleum  infuper,  fibi 
proprium,  habent,  quo  quidem  natura  ambo 
haec  genera  ab  foffilibus  diflinguit.  Satis  autem 
conflat,  ea,  quibus  plurimum  hujus  olei  inePr, 

elfe 

^ffe  plerumque  valentifSma,  ideoque  praecipui 
omnium  telae  cellulofae  replendae  accommo¬ 
data.  Hinc  carnes,  omnia  pingiiia,  ex  oleribus 
femina  praefertim,  dummodo  fatis  bene  conco¬ 
quantur,  corpus  quam  maxime  implent.  Ex 
potionibus  quoque  latices,  generofiores  praeci¬ 
pue,  madefacto  ex  hordeo  confedi,  eodem  va¬ 
lent.  Multo  nenipe  nutritiae  materiae  fiipe- 
rantis  in  tela  cellulofa  condito,  facile  intelligitur, 
quomodo  voracitas  et  defiidia,  naturaliter  femper 
aliquibus  accedentibus,  paucioribus  vero  dece¬ 
dentibus,  obefitatem  denique  praedent  necefFe 


F 


S  E  C  To 

S  E  C  T.  IV. 


De  Adipe  Corpori  Nocivo» 


Sequitur  locus,  huic  differtationi  vel  maxi¬ 
me  neceffarius,  de  adipe  fcilicet  corpori  nocivo. 
Etfi  enim  hic,  cujufdam  nempe  modi,  multum, 
ut  fupra  didum  elt,  ad  fanitatem  confert,  ve- 

I 

rumtamen  pernimium  audus  molefliae  id  peri¬ 
culique  faceffere  potefl,  quod  medicinae  auxilia 
quam  maturiffima  delideret. 

Obesitas  quidem  magna,  per  fefe  confide- 
rata,  nullam  vim  morbidam  habere  videtur  ; 
quotiefcunque  autem  incommodo  quodam  peri- 
culove  comitatur,  profedo  morbus  ipfe  dicen- 

r 

dus  eft.  Atque  adeo  plerique  omnes  Nofologi 
talem  exiftimarunt,  propriaque  appellatione, 

'  Polyfarcia 


i 


t:  43  .1 


Polyfarcia  nempe,  notarunt.  D.  Cullen,  Nofo- 
logorum  facile  princeps,  eam  in  clafle  Cachexiae, 
atque  ordine  Intumefcentiae  nominato,  colloca¬ 
vit,  itaque  definivit,  Corporis  pinguedinofa 
intumefcentia  molefta 

'  Indicia  autem  hujus  morbi  in  aliis  alia  funt. 
De  iis  praecipue,  quatenus  a£tiones  afficiant, 

c 

animales  quae  apud  medicos  audiunt,  vitales, 
ac  naturales,  pauca  differere  vifum  eft. 

Actiones  quidem  animales,  fenfus  nimirum 

ac  motus  voluntarius  nunquam  non  plus  mi- 

\ 

nufve  laeduntur.  Semper  fere  animi  dotes  mul¬ 
tum  imminuuntur  ;  homo  fit  hebes,  torpidus, 
obliviofus,  fomniculofufque.  Senfus  quoque 

t 

externi  exfiftunt  minus  agiles.  Tadus  in  pri¬ 
mis  labefaclatur  atque  interdum  extinguitur. 
'Cujus  profedo  rei  exempla  aliquot  memoriae 
funt  prodita. 

In 

*  Synopfis  Nofologiae  Methodicae. 

In  Arcadia  fcio  effe  fpe£latam  fuem,  quae 
prae  pinguetudine  carnis  non  modo  furgere 
non  poffet,  fed  etiam  ut  in  ejus  corpore  forex 

i 

“  exefa  carne  nidurn  feciflet,  et  peperiflet  mu- 
“  res 

.Alterum  huic  non  abfimile  a  Buffon  me¬ 
moratur 

“  Nymphis  Heracleotes  libro  fecundo  de 
5'^  Heraclea  fcribit,  D^nysium  patriae  fuae  ty- 
rannum,  Clearchi  filium,  qui  tyrannidem 
“  primus  invaferat,  luxu  et  quotidiana  voracitate 
fenfim  in  tantam  molem  carnis  extumuiffe,  ut 
‘^^propter  craffitiem  et  obefitatem  anhelitus  dif- 
ficultate  correptus  fit  et  ftrangulatus  ;  ideo- 
que  medicos  praecipiffe,  ut  tenuibus  ad  id  pa- 
ratis  acubus  et  praelongis,  latera  et  ventrem 

con- 

*  Varro  de  Re  Ruftica,  2.  4.  12. 
f  Hiftoire  Naturelle,  t.  v.  p.  112» 

*  ■*  »  -  t  i 

configerent,  quoties  in  profundiorem  fomnum 
laberetur.  Carne  in  callum  fpiffata  ob  nimi- 
am  pinguedinem,  aliquamdiu  nihil  ille  fen» 
tiebat ;  cum  vero  ad  puram  adada  carnem 
acus  perforaflet,  tum  expergifcebatur 

Motus  voluntarius  femper  oppido  minuitur, 
atque  aliquando  omnino  perit,  id  quod  Nico« 
MACHo  Smyrnaeo  accidit  f.  Quod  quidem  mi¬ 
randum  non  eft,  fi,  in  quam  vaftarn  molem  pin¬ 
guetudo  corpus  nonnunquam  adauget,  repute¬ 
mus.  Hominis  medium  pondus  fere  i6o  Ii- 
brarum  eft,*quod  ad  616  |  interdum  pervenit; 
Caeterum  motus  voluntarius  fit  quoque  imbe¬ 
cillior  ex  quibufdam  mufculorum  fibris  attritis 
aut  prorfus  difperditis  §,  nec  non  ex  remilTione 
nimia  ac  debilitate  earum,  quae  fuperfint. 


^  Athen.  Dcipn.  1.  12. 
f  Gal.  de  DifF.  Morb.  1.  i.  c.  9, 

:j:  Philofophicai  Tranfadions,  voL  47.’ 
§  Med.  Obf.  et  Inq.  vol.  $.  p.  78» 

Deinde,  quod  ad  adiones  vitales  attinet,  il¬ 
lud  notandum  eft,  quod  minora  vafa  multarum 
corporis  partium  ab  adipe  comprimuntur,  unde 
majores  arteriae  largiore  fanguinis  copia  com¬ 
pleantur  necefle  eft.  Pulmones  praefertim, 
adipe  nempe  vacantes,  continenter  exiftunt  re¬ 
pleti ;  unde  anxietas  affidua  difiicilifque  fpiritus 
femper  fere  in  hujufmodi  cafu  exercent.  Enim- 
vero,  fi  quando  corporis  exercitatio  vel  minimum 
augeatur,  tum  id  fanguinis  in  pulmones  adigi¬ 
tur,  quod  libere  tranfmitti  nequit,  fpiritus  fit 
anguftior,  atque  interdum  praefocatur^ 

Porro  autem  admodum  probabile  eft,  quan- 
quam  multi  id  fieri  pofle  negarint,  quicquid 
fanguinem  libere  per  pulmones  tranfmitti  pro¬ 
hibeat,  id  omne  ejus  reditum  per  venas  a  cere¬ 
bri  vafts  impedire,  adeoque  hoc  ipfum  compri¬ 
mere.  Qua  de  caufa  praecipue,  obefi  apoplexiae, 
nervorum  refolutioni,  tumultuofo  fomno,  aliif- 

que 

^tie  malis  ex  cerebri  compreffione  orituris,  fi. 
unt  opportuniores,  Torfitan  eodem  quoque 
venae  jugulares,  ab  adipe  compreffae,  pertinere 
videantur. 

Obesitati  denique  fummae  maxima  totius 
corporis  debilitas  nunquam  non  adeft.  Natu* 
rales  itaque  adiones,  quatenus  vigore  pendent, 
magis  aut  minus  afficiantur  neceffe  efl.  Ipfa 
enim  ventris  conco6lio  tandem  laeditur  perdi- 
turque.  Hydrops  fubit,  hominefque  nimium 
pinguefcentes  gignendo  liberos  impares  eva¬ 
dunt. 

Causae,  quibus  adeps  in  tela  cellulofa  cogi¬ 
tur,  fupra  memorantur.  Ex  iis  autem  defidia 
eibufque  robuftior  et  fortiter  affumptus,  ple¬ 
rumque  ad  polyfarciam  efficiendam  quam  ma¬ 
xime  valere  putentur.  Caeterum  homines,  his 
etiam  ipfis  praefentibus,  nequeunt,  vel  uti  aliqua 

animalia. 

animalia,  admodum  pinguefcere,  nifi  proclivitas 
infuper  ad  pinguefcendum  fubfit.  Hujus  for- 
taffe  ratio  inenarrabilis  latet,  ifta  certe  per  fuccef- 
fionem  quandam,  ut  alia,  faepe  traditur.  Eam 
utique  exfiftere  ex  quibufdam  hominibus  res  in¬ 
ter  obftantes,  iifdemque,  pofl:  corpus  rite  exte¬ 
nuatum,  iterum  iterumque  pinguefcentibus 
colligere  par  eft. 

Omnino  hujus  mali  arcendi  cautio  eft  fim- 
plex,  quippe  fola  caufarum  excitantium  fuga ; 
curatio  autem  longa  ac  faepe  difficilis.  Obefi- 
tas  certe  faepius  per  medicamenta  expugnari 
debet  5  fiquidem  ea,  nec  ita  magna,  corpus  ex 
virium  infirmitate  multis  affeclibus  obnoxium 
reddit.  Plerumque  vero,  etiam  ut  periculum 
fit,  negligitur,  neque  ullius  medicae  opis  indi¬ 
gere  putatur.  Nihilo  tamen  fecius  pauca  per¬ 
quam  de  ea  ipfa  differere  non  alienum  efie  vide¬ 
atur. 

Ex- 

♦  A<a.  Haffp.  volr  I.  obf.  69. 


Exinanitiones  quidem  cujufquemodi  copL 

ofiores  plerumque  non  fupervacuae  folum,  fed 

etiam  contrariae  funt,  utpote  quae  per  fe  nun*. 

\ 

quam  fatis  proficiant,  imo  vero  debilitatem  au^ 
geant,  adeoque  ipfum  alant  morbum.  Sanguis 
nis  igitur  miffio,  incifa  vena,  fiquldem  praecipue 
omnium,  infirmet,  femper  fere  inutilis  eft.  Sed 
hanc  tamen  fubmovendam  effe,  non  efl  perpe¬ 
tuum  ;  quia  ratio  pulmonum  cerebrique,  pleni¬ 
tudine  nempe  periclitantium,  potefi:  eam  facere 
neceffariam.  Ita  in  hujufmodi  cafu  res  non  ef^ 
condemnanda,  dum  in  ea  quaedam  paulo  fubti- 
lior  obfervatio  adhibeatur. 

Verum  adverfus  obefitatem  exercitatio  viduf- 
que  curiofior  maximo  funt  praefidio.  In  prae- 
fentla  priorem  laudare,  ut  corpus  roborantem 
fiimulantemque  abforbentia  vafa,  nihil  opus  efl. 

C trivi  autem  omnes  plerique  obefiores  multae 
exercitationi  fint  inhabiles,  haec  primo  modica 
perquam,  deinceps  paulatim,  ut  vires  patiuntur^ 
augeri  debet.  Ita  demum  vel  obefiffimus  eam 
aliquatenus  facile  fuflinere  affaefcet. 

L  f 

Somnus  brevis,  ifque  nunquam  fecundum  ch 
bum  convenit  j  caena  itaque  in  totum,  fi  fieri 
poteft,  abftinendum» 

Cibus  exiguus,  ifque  imbecilliflimae  nlateriae,^* 
prodefi:  ^  ideoque  oleribus  vel  lade,  omni  carne^ 

I 

pingui  praefertim,  circumcifa,  quatenus  prifiini 
vidus  confuetudo  patitur,  utendam  efi.  Lati¬ 
ces,  praecipue  geiuerofiores,  confecti  ex  hordeo 
madefadlo,  quippe  quibus  plurimum  alimenti 
ineft,  vitandi  funt.  Vinum  fortaife  quam  mo¬ 
dice  potum  nihil  nocet.  Coffaea  quoque  aL 
fumpta,  utpote  quae  minus  alimenti  praefiat, 

nec 


/ 


I 

nec  rion  ftimiilat,  favetque  vigiliae,  foiTitan  non^ 
nihil  juvabiti  , 

/ 

Enimvero  bene  multa  ad  obefitatem  facleh-, 

\ 

tia  memorantur.  Acida,  atqiie  imprimis  ace¬ 
tum,  laudata  funt.  Illud  autem  ignorari  non 
oportet,  ifta,  quanquam  aliquando  fortaffe  re- 
fponderint,  neutiquam  tamen  femper  prodelTe, 
imo  etiam,  id  quod  fatis  conflat,  interdum  in¬ 
geri  haud  fme  gravi  noxa.  Salis  certe  niiniiml 
fanguini  injiciunt,  atque  ipfum  ventriculum,  ut 
D.  Haller  teflis  oculatus  dixit,  in  feirrhofam 
molem  tumefacere  valent.  Priorem  ob  caufam, 
fapo  quoque,  tantopere  a  D.  Fleming  laudatus, 
forfitan  omnino  expelli  debet. 

I 

CETERUM,  Polyfarcia  corpus  adeo  hebetante,  . 
ut  homo  fatis  bene  exerceri  nequeat,  ad  hydrar-* 

gyrum 

*  Elementa  Fliyfiologiac,  t.  i.  p.  43. 

gyrum  denique  confugiendum  efl:.  Nihil  qui.? 
dem  aliud  ad  adipis  abforptionem  juvandanr 
plus  pollere,  experimenta  abunde  fatis  teflantun 


Complura  denique  alia  medicamenta,  fti- 
mulantia  quae  appellantur,  tuto  profpereque  ad-^ 
hiberi  poffe,  nullus  dubito.  1 


Postremo,  frigida  lavatio  adipe  laborantibus 
baud  parvulum  auxilii  promittere  videtur. 


t 

FINIS, 

